দেশীয় চলচ্চিত্রের আলোচিত ও জনপ্রিয় নির্মাতা জুটি ইস্পাহানি আরিফ জাহান পরিচালিত এবং সময়ের অন্যতম জনপ্রিয় নায়ক বাপ্পি চৌধুরী ও আলোচিত নবাগত নায়িকা অধরা খান অভিনীত মুক্তির অপেক্ষায় থাকা ”নায়ক” ছবিটির প্রথম গান প্রকাশ হতে যাচ্ছে। আগামী ১৬ সেপ্টেম্বর ছবিটির ”এলোমেলো” শিরোনামের এই গানটি ইউটিউবে প্রকাশ করা হবে। ছবিটির অন্যতম নির্মাতা এম.এন.ইস্পাহানি বিষয়টি নিশ্চিত করেছেন।